PSH ร่วงกว่า 2% หลังประกาศกำไรปี 59 ไม่สดใส
PSH ร่วงกว่า 2% หลังประกาศกำไรปี 59 ไม่สดใส ล่าสุด ณ เวลา 11.19 น. ราคาอยู่ที่ 22.50 บาท บวก 0.50 บาท หรือ 2.17% สูงสุดที่ 22.70 บาท ต่ำสุดที่ 22.40 บาท มูลค่าซื้อขายที่ 143.41 ล้านบาท โบรกฯ แนะ “ซื้อ” ชูเป้า 27 บาท
17 ก.พ. 2560

ผู้สื่อข่าวรายงานว่า ราคาหุ้นบริษัท พฤกษา โฮลดิ้ง จำกัด (มหาชน) หรือ PSH ณ เวลา 11.19 น. ราคาอยู่ที่ 22.50 บาท บวก 0.50 บาท หรือ 2.17% สูงสุดที่ 22.70 บาท ต่ำสุดที่ 22.40 บาท มูลค่าซื้อขายที่ 143.41 ล้านบาท 
 
โดยราคาหุ้นปรับตัวลงหลัง PSH รายงานผลการดำเนินงานประจำปี 59 สิ้นสุดวันที่ 31 ธ.ค.59มีกำไรสุทธิ 5.94 พันลบ. ลดลง 22% จากปีก่อนมีกำไร 7.68 พันลบ.
ด้านบล ดีบีเอสฯ แนะนำ “ซื้อ” ราคาเป้าหมาย 27 บาท/หุ้น โดยบริษัทประกาศกำไรสุทธิปี 59 เป็น 5.9 พันล้านบาท ลดลงเทียบปี 58 ที่มีกำไรสุทธิ 7.7 พันล้านบาท และประกาศงดเงินปันผลงวดสุดท้ายปี 59 ประกาศตั้งบ.ย่อยโรงพยาบาลวิมุตติ โฮลดิ้ง-บจ. โรงพยาบาลวิมุตติ อินเตอร์เนชั่นแนล โดยมีมูลค่าการลงทุนในโครงการแรก รวมประมาณ 4,900 ล้านบาท ซึ่งรวมมูลค่าที่ดิน ค่าก่อสร้างอาคารเครื่องมือและอุปกรณ์ทางการแพทย์ และอื่นๆ (SET)
ส่วนการงดจ่ายเงินปันผลอาจทำให้ตลาดฯเกิดการตระหนกในระยะสั้นได้ แต่ในความเป็นจริงคือ การแปลงเป็นบริษัทโฮลดิ้งส์คือ PSH ทำให้ยังมีขาดทุนสะสมในงบเดี่ยวก่อน แต่คาดว่าเมื่อ PS ที่ทำธุรกิจอสังหาฯ มีการจ่ายปันผลออกมาให้กับ PSH ก็จะทำให้มีการจ่ายเงินปันผลตามมาได้ ดังนั้นเงินปันผลอาจจะล่าช้ามายังเดือน พ.ค.60 เป็นต้นไปได้ จึงไม่น่าถึงกับตระหนกจนมีการขายหุ้นออกมา